Diari Oficial de la Generalitat Valenciana


Sumari del DOGV 1020, del 07-03-1989 (1989/813316)

ORDRE de 21 de febrer de 1989, de la Conselleria d'Economia i Hisenda, per la qual es desenvolupa el regim de fiances globals.
------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/02/21/(1)/dof/vci/html**

### Dades del document

Número de DOGV
:   1020

Data del DOGV
:   07-03-1989

Secció del DOGV
:   DISPOSICIONS GENERALS

Número del document
:   1989/813316


Data del document
:   21-02-1989

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

Ordre de 21 de febrer de 1989, de la Conselleria d'Economia i Hisenda, per la qual es desenvolupa el règim de fiances globals.  
El Decret 166/1988, de 24 d'octubre, del Consell de la Generalitat Valenciana que regula el règim de fiances globals en contractes d'obra subscrits amb la Generalitat Valenciana, en la Disposició Final Segona autoritza el Conseller d'Economia i Hisenda per a dictar les disposicions que el despleguen.  
Per això, d'acord amb aquesta Disposició  
ORDENE:  
Article 1  
El règim de fiances globals serà voluntari i la inclusió en ell tindrà lloc a instància de part interessada.  
La sol·licitud haurà de formalitzar-se dins dels primers 15 dies naturals del mes de gener, i s'hauran d'aportar junt amb la sol·licitud les dades següents:  
a) Relació dels contractes d'obres en vigor el 31 de desembre anterior, amb els sens corresponents pressupostos i addicionals si n'hi hagués.  
b) Relació de les fiances individuals que, si s'escau i segons els interessats, hagen de quedar lliberades, amb motiu de la constitució de la fiança global, especificant:  
1. Conselleria contractant.  
2. Descripció de l'obra garantida amb cada fiança.  
3. Import de la fiança.  
4. Lloc i data de constitució de la fiança.  
Article 2  
La sol·licitud i informació assenyalada en l'article anterior podran presentar-se davant els Serveis Territorials de la Conselleria d'Economia i Hisenda o davant el Servei de Patrimoni de la Direcció General del Tresor i Patrimoni de la mateixa Conselleria.  
Article 3  
La Direcció General del Tresor i Patrimoni, a la vista de les sol·licituds presentades, comprovarà el contingut i sol·licitarà les dades necessàries a les distintes Conselleries, que hagen subscrit contractes d'obres subjectes al règim de fiances globals.  
Article 4  
Les Conselleries a què es refereix l'article anterior hauran d'omplir, en el termini de 10 dies naturals, la sol·licitud de la Direcció General del Tresor i Patrimoni, i, amb aquesta finalitat, trametran la informació, en la forma que es recull en l'Annex núm. 1, subscrita pel Secretari General de cada Conselleria.  
Article 5  
Rebuda de totes les Conselleries la informació establerta en l'article anterior, la Direcció General del Tresor i Patrimoni fixarà la quantia de la fiança global i notificarà l?import al contractista interessat.  
Article 6  
Amb la notificació de l?import de la fiança global haurà d'adjuntar-se certificació, expedida per la Direcció General del Tresor i Patrimoni, fiscalitzada per la Intervenció General, acreditativa de totes aquelles fiances que queden lliurades amb motiu de la constitució de la fiança global.  
Article 7  
Les fiances globals es constituiran en els Serveis Territorials de la Conselleria d'Economia i Hisenda, els quals expediran les corresponents Cartes de Pagament segons el model que s'inclou com a Annex núm. 2 d'aquesta Ordre.  
La presentació d'aquesta carta de pagament per part del contractista acollit al règim de fiança global, serà document suficient per a quedar eximit de l?obligació de constituir fiances individuals per cada obra adjudicada, i haurà de quedar una còpia de la carta de pagament en l?expedient de contractació per a justificara aquesta circumstància.  
Article 8  
La certificació establerta en l'article anterior, junt amb la carta de pagament justificativa d'haver-se constituït la fiança global, seran documents suficients perquè els interessats puguen sol·licitar i obtenir dels Serveis Territorials de la Conselleria d'Economia i Hisenda la devolució de les fiances individuals contingudes en la certificació esmentada, en el termini màxim de 15 dies a comptar des de la presentació de la còpia de la carta de pagament acreditativa d'haver-se constituït la fiança global.  
Article 9  
Si al terme del primer semestre hi hagués oscil·lacions a l'alça o a la baixa superiors al vint per cent del pressupost global vigent el 31 de desembre anterior, s'ajustarà la quantia de la fiança.  
Article 10  
Si les oscil·lacions haguessen estat a l'alça, el contractista haurà d'aportar els documents justificatius abans del 15 de juliol, a la vista dels quals la Direcció General del Tresor  
Patrimoni procedirà en la forma assenyalada en els articles anteriors, i haurà de determinar la nova quantia abans del 31 de juliol.  
Article 11  
La nova quantificació de la fiança global es notificarà al contractista afectat, el qual disposarà d'un termini de 90 dies naturals, des de la recepció de la notificació, per a constituir la fiança global pel nou import resultant.  
Article 12  
Si les oscil·lacions fossen a la baixa, el contractista podrà sol·licitar, fins el 15 de juliol, la devolució del saldo resultant, aportant per a aixà els documents acreditatius del seu dret.  
DISPOSICIONS TRANSITORIES  
Primera  
Per a facilitar la incorporació al nou règim de fiances globals als interessats que ho vullguen, en el primer any d'implantació, es prorroga per a aquest exercici el termini de sol·licitud establert en l'article 1 d'aquesta Ordre, que queda ampliat fins al dia 15 de març de 1989.  
Segona  
Aquells contractistes que obtinguen la concessió del règim de fiances globals i hagen constituït fiances individuals des del dia 1 de gener d'enguany per contractes d'obres adjudicades a favor seu, tindran dret a la seua devolució quan constituesquen la nova fiança global, seguint el sistema establert en els articles 6 i 7 d'aquesta Ordre.  
València, 21 de febrer de 1989.  
El Conseller d'Economia i Hisenda,   
ANTONI BIRLANGA CASANOVA  
Veure annex


Còpia Permalink ELI